ပုရပုတ်

သစ်ခေါက်တိကို ထုထောင်း၊ ပေါင်း၊ ပြုတ် လုပ်နည်းအတိုင်း လုပ်လို့ရလာရေ ရခိုင်လက်လုပ်စက္ကူကို လိုပိုင် ပိုင်းခေါက်လို့ ချုပ်တွဲကေ “ဂေါင်းတွဲ ပုရပုတ်” “ဂေါင်းတွဲဘွဲ့” ဖြစ်လာပါရေ။ အချပ်လိုက် အချပ်လိုက် (တစ်ရွက်ချင်း) တစ်ရွှာစီ ထားကေ “တစ်ရွှာပုရပုတ်” ဖြစ်ပြီး ထပ်ခေါက် ထပ်ခေါက်လားကေ‘ပြောင်းပြန်ထပ်ခေါက်ပုရပုတ်” ဖြစ်တေ။ မြုံပြည်မှာ ပုရပိုက်ကို 'ပရပုတ်' လို့ ခေါ်စွာ တွိရပါရေ။ရခိုင်စိုင်းဒြားဖွေ့(ပုရပိုက်မူ) ဓမ္မဇေယျ (ရက္ခဘေရီတည်းဖြတ်)၊ ၂၀၂၃ ခုနှစ်၊ စာ-၁၀

“ပုရပိုက်ကေ တစ်ဆူ၊ နံဒေါင်းကြားမှာ၊ ကျပ်လို့ယူ ” လို့ အယင်ကစာတိ ဟိခရေ။ ယင်းပုရပိုက်တိမှာ အဖြူ၊ အဝါ၊ အမဲ အရောင် တိ ဟိပါရေ။ အဖြူ၊ အဝါတိကို ကိုယ်လုပ် ရခိုင်မှင်နန့် ရွီးပြီးကေ အမဲ ပုရပိုက်ကို ကန့်ဂေါ်တန်နန့် ရွီးကတ်ရပါရေ။ရခိုင်စိုင်းဒြားဖွေ့(ပုရပိုက်မူ) ဓမ္မဇေယျ (ရက္ခဘေရီ တည်းဖြတ်)၊ ၂၀၂၃ ခုနှစ်၊ စာ-၁၀